MOTERŲ SAJUNGOS 2 KUOPA — CICERO, ILLINOIS 


1 eilė: K. Lukošaitis, M. Druktanis, Prel. I. Albavičius, B. Činikas, A. Rudinski. 2-roj 
eilėj: A. Lorenat, A. Šatkus, B. Jakaitis, S. Bočiūnas. 3-čioj eilėj: B. Palubinskas, S. 
Diržus, L. Virkutis, 4-toj eil.: T. Cieslak, E. Laurix, B. Tumavich, M. Eisin, M. Anderson 


Sveikinam visas seses Sąjungietes ir Centro valdybą mūsų brangios 
organizacijos 50 m. sukaktuvių proga. Linkim, kad neliktų nei vienos Ka- 
talikės moters, kuri neprisidėtų prie mūsų, kad sujungtom jėgom galė- 
tume būti naudingos Tėvynei ir Bažnyčiai. 

Šių metų kp. valdybą sudaro: Prelatas I. Albavičius, dvasios vadas; 
M. Druktanienė, pirm.; B. Činikienė, pagelb.; B. Jakaitienė, rašt.; A. Ša- 
tienė, fin. rašt.; A. Rudinski, ižd.; T. Cielak ir K. Lukošaitienė, iždo glo- 
bėjos; A. Lorenat, tvarkdarė. 

3-čia KUOPA — CHICAGO, ILL. 

MOTERŲ SĄJUNGOS 3-ČIOS KUOPOS VALDYBA 
Antanina Nausėdienė, Sąjungos steigėja, I-moji vicepirm. Bronė Bytautienė (mirusi), 
II-ji vicepirm. Vera Galnaitė, finansų sekr. 


Moterų Sąjungos 3-čioji kuopa yra viena pirmųjų Sąjungos kuopų. 
Savo laiku ji buvo didelė ir gausinga nariais. Parapijai sumažėjus, laikams 
pasikeitus, dauguma išėjo gyventi į kitas apylinkes ir persikėlė į ten esan- 
čias kuopas. 

Mirusiųjų tarpe randame kuopos organizatores, pirmąsias veikėjas, 
valdybos nares. Štai jos: Uršulė Auškalnienė, Veronika Lukošienė, Bar- 
bora Pankauskienė, Sofija Bartkaitė, Cecelia Lupeikienė, Ona Kukėnienė, 
Ona Noreikaitė ir eilė kitų. Jos sielojosi išauginti kuopą. Rūpinosi apšvie- 


‘ta. Įsteigė virimo ir rašybos kursus ir tuomi sutraukė eiles narių. Nors jų 


kaulai ilsisi šv. Kazimiero kapinėse, tačiau jų nuveikti darbai Sąjungos 
gerovei, praskynė pirmuosius kelius. Įkvėpta meilė mūsų brangiai organi- 
zacijai puošia nevien 3-čios kuopos rekordų lapus, bet įrodo jų gyvą tikė- 
jimą ir meilę savo tautai. 

1941 m. Moterų Sąjungos Seimas įgaliojo Veroniką Galnaitę atgai- 
vinti trečiają kuopą. Ji tą padarė įrašydama 8 naujas nares į pašalpos ir 
pomirtinius skyrius. Įrašė žymias sąjungietes, kaip A. Barvitz, Pr. Ivanaus- 
kienę, muz. L. Sabonienę ir kitas. Kuopa tada pradėjo gražiai veikti, priėmė 
Chicagos Apskrities bendrą šv. Komuniją, surengė pusryčius. 1955 m. į 
3-čią persikėlė tokios žymios sąjungietės, kaip Moterų Sąjungos steigėja 
Antanina Nausėdienė, Agnes Mazeika, Bronė Bytautienė, Ona Sekleckienė 
tuomi pakeldamos Moterų Sąjungos 3-čios kuopos dvasią. 


